open-index/open-wikipedia-markdown huggingface dataset:
Witte Brigade

**הבריגדה הלבנה** הייתה קבוצת התנגדות בלגית, שנוסדה בקיץ 1940 באנטוורפן על ידי מרסל לואט, שזכה לכינוי "פידליו". הקבוצה הייתה במקור המכונה "**דה Geuzengroep**" אבל לאחר השחרור הכינוי הידוע היה "הבריגדה הלבנה - פידליו".

השם נבחר כניגוד לבריגדה השחורה, ארגון משתפי פעולה בראשות ה-אס. אס אונטרסטורמפיהרר Reimond Tollenaere, שהיה אחראי על התעמולה הפרו-גרמנית ב"ארגון הפלמי הלאומי". הבריגדה הלבנה הייתה מבוססת באנטוורפן אבל יחידות שלה פעלו גם בגנט, לייז', אאלסט, בריסל, ואאסלנד, וואלוניה ואזורי החוף.
## פעילויות
במהלך מלחמת העולם השנייה בלגיה נכבשה על ידי גרמניה. בניגוד לבריגדה השחורה, משתפי הפעולה עם הגרמנים, הבריגדה הלבנה הייתה מחתרת התנגדות. בין יתר פעילויותיהם החשובות הפיצו אנשי הבריגדה הלבנה תעמולה נגד התעמולה הגרמנית, יצירת רשימות של משתפי פעולה, ארגון הפגנות פטריוטיות בחגים, כגון 21 ביולי, 11 בנובמבר (יום כניעת הגרמנים במלחמת העולם הראשונה). הארגון פרסם עיתון תעמולה משלו בשם "תמיד מאוחדים "Unis Toujours", "Steeds vereni " - כ-80 מהדורות פורסמו. בנוסף, הקבוצה עסקה באיסוף מידע צבאי על נמל אנטוורפן לבדיקת אפשרות פלישת גרמניה בריטניה ולעזור לטייסים הבריטים שנפלו בשטח בלגיה לחזור לאנגליה. לחטיבה הלבנה היו קשרים שונים עם רשתות ביון בשם קוד לוק, גבורה וכל קבוצה אפס. הבריגדה הלבנה עמדה בתחילת המלחמה בקשר עם ממשלת בלגיה בגלות יחד עם הבריטים.

## חברי ומעצרים.
חברים רבים של *הבריגדה הלבנה* היו שוטרים. למשטרה של Deurne היה ייצוג גבוה במיוחד. מ-1943, רבים מחברי המחתרת נעצרו. כאשר חבר חשוב נלכד וברשותו רשימה של חברים אחרים, 58 חברים נעצרו ונשלחו למחנות בגרמניה. בפשיטה גרמנית ב Deurne בינואר 1944, 62 חברי נעצרו. באותה שנה, ב-9 במאי המייסד מרסל Louette נעצר וגורש אל מחנה הריכוז זקסנהאוזן. Louette בסופו של דבר חזר מגרמניה, ונפטר באנטוורפן ב-1978. בסך הכל הבריגדה הלבנה ספגה 400 הרוגים מתוך כ 3,750 חברים.

### ראו גם
* מרסל Louette
* יוג ' ין קולסון
* מוניק דה Bissy

## הישגים
החטיבה הלבנה, יחד עם Armée secrète, לפני תנועת השחרור הלאומית Royaliste ו Groupe G, עזרו לכוחות בעלות הברית לכבוש את נמל אנטוורפן ב-1944. השפעת הבריגדה הלבנה על התוצאות הייתה מכריעה. המחתרת שהייתה ידועה בכינוי הבריגדה הלבנה, הוסיף לשמה את המילה "פידליו", שם העט של Louette.

## קישורים חיצוניים

* 

קטגוריה:מחתרות במלחמת העולם השנייה
קטגוריה:בלגיה במלחמת העולם השנייה
קטיה אברמזון

**קטיה אברמזון** (נולדה ב-1 ביולי 1987) היא כדורסלנית ישראלית המשחקת כיום בקבוצת בנות כרמיאל מהליגה השלישית ובנבחרת ישראל לנשים.

## קריירת תיכונים
אברמזון עלתה לישראל מלטביה, גדלה בכרמיאל, שם אותרה על ידי המאמן רפי בוגטין, ומאוחר יותר עברה לאבן יהודה, שם הייתה חניכה בפנימיית הכדורסל ב"ויצו הדסים" תחת הדרכתם של רלף קליין וארז דגן.

## קריירת מועדונים
אברמזון עלתה לבוגרות כבר בגיל 17 וקבוצתה הראשונה בליגת העל הייתה מכבי רמת חן. משם עברה לאליצור חולון, בה שיחקה בעונת 2005/2006, ומשם לאליצור רמלה, בה שיחקה שתי עונות מלאות וזכתה עם המועדון פעמיים באליפות ובגביע. גם את עונת 2008/2009 החלה אברמזון ברמלה, אך במהלכה הועברה בעסקת חליפין לבנות השרון תמורת קטיה לויצקי, כאשר שבוע בלבד לאחר העברתה, עזרה להדיח את רמלה מגביע המדינה בשלב רבע הגמר.

לאחר שהתאכזבה ממיעוט ההזדמנויות בליגה הישראלית, לדבריה, עברה אברמזון לאירופה. בקיץ 2009 היא חתמה בפאניוניוס היוונית, אבל עוד לפני פתיחת העונה, עברה לקבוצת לאריסה. היא רשמה עונת שיא אישית, עם 16.4 נקודות למשחק ו-9.8 כדורים חוזרים למשחק, נבחרה למשחק הכוכבות ודורגה בין עשר הראשונות בליגה בשתי הקטגוריות, אך קבוצתה ירדה לליגה השנייה. משם היא המשיכה לקבוצת שופרון ההונגרית והשתתפה עמה לראשונה במפעל הבכיר לקבוצות הכדורסל באירופה - היורוליג. בשופרון שותפה אברמזון בשמונה משחקים, בהם קלעה בממוצע 2.0 נקודות למשחק, אבל בשל מיעוט הדקות החליטה בדצמבר 2010 לחזור לישראל והצטרפה לא.ס. רמת השרון.

בקיץ 2011 שוב עברה אברמזון לאירופה והצטרפה לקבוצת אלבה יוליה מרומניה, במדיה שיחקה שנתיים. בקיץ 2013 חזרה לכדורסל בישראל וחתמה במכבי אשדוד. לקראת סוף העונה נפצעה אברמזון בברך, ונאלצה לעבור ניתוח שהשבית אותה מפעילות למשך כחצי שנה. בעונת 2014–2015 שוב עברה לאליצור רמלה, בעונות 2015–2016 שיחקה בהפועל ראשון לציון, ולקראת עונת 2016/2017 חתמה בבנות הרצליה.

## נבחרת ישראל
אברמזון הייתה חברה בנבחרת ישראל משנת 2005 ומשחקת בה עד היום. בשנים 2007, 2009, 2011 אף עלתה איתה לאליפות אירופה. בשנים 2012–2013 הייתה חברה בנבחרת ישראל במכביה.

## חיים אישיים
אברמזון נשואה לשחקן העבר המקדוני ומאמן הכדורסל מויה טאצי.

## קישורים חיצוניים

* דף השחקנית של קטיה אברמזון, באתר ספסל
* דף השחקנית של קטיה אברמזון במפעלי פיב"א, באתר FIBA.com
* דף השחקנית קטיה אברמזון באתר של איגוד הכדורסל 

## הערות שוליים

קטגוריה:ישראליות ילידות לטביה
קטגוריה:ישראלים ילידי לטביה
קטגוריה:כדורסלניות מכבי עירוני רמת גן
קטגוריה:כדורסלניות אליצור חולון
קטגוריה:כדורסלניות אליצור רמלה
קטגוריה:כדורסלניות בנות הרצליה
קטגוריה:כדורסלניות רמת השרון
קטגוריה:כדורסלניות מכבי אשדוד
קטגוריה:כדורסלניות נבחרת ישראל
קטגוריה:בוגרות פנימיית הדסים
קטגוריה:בוגרי פנימיית הדסים
קטגוריה:ישראליות שנולדו ב-1987
קטגוריה:ישראלים שנולדו ב-1987
מסקרה שחורה

"**מסקרה שחורה**" הוא סינגל שהוקלט על ידי הזמרת הישראלית דיקלה, מאלבום האולפן החמישי שלה, סיפור אופטימי. השיר יצא לאור ב-24 בינואר 2017, כסינגל הרביעי והאחרון מתוך האלבום. באותו זמן שיצא השיר, עלה הקליפ המלא שלו לערוצם של "Helicon Music - הליקון".

יומיים לאחר שיצא כסינגל, יצאה לו גרסת רמיקס שנעשתה על ידי מור אברהמי, אך זו לא נכנסה לאלבום.

## רקע וכתיבה
השיר נכתב על ידי דיקלה ומור שמולוביץ, הופק על ידי רוני בראון, גיל פלדמן, יפתח שחף ודיקלה והולחן על ידי דיקלה ויפתח שחף גם כן. השיר הוא שיר בסגנון הפופ, אשר מילותיו מתארות מצב בו יש בעיה במערכת יחסים בין בני זוג.

עם השיר הופיעה דיקלה בהיכל התרבות תל אביב, ובמספר הופעות נוספות אשר נכללו בכמה סיבובי הופעות שלה.

## הצלחה
השיר זכה להצלחה רבה בישראל, כאשר התמקם במקום ה-3 במצעד של מדיה פורסט, במקום ה-4 במצעד של רשת ג', ובמקום ה-10 במצעד השירים המושמעים ביותר בישראל לשנת 2017, עם כ-1,790 השמעות בתחנות הרדיו.

בנוסף לכך, הייתה דיקלה לאמן הישראלי ה-48 המושמע ביותר בישראל בשנת 2017, עם כ-4837 השמעות בתחנות הרדיו.

## וידאו קליפ
הקליפ מתחיל כאשר ניתן לראות אישה מחזיקה מסקרה שחורה, כשם השיר ומתאפרת. לאחר מכן, מופיעות כתוביות עם שם השיר ושמה של דיקלה. הקליפ ממשיך כאשר רואים 6 רקדנים מאחורי זכוכית, ואת דיקלה לבושה בשמלה שחורה.

לאורך הקליפ, נראית אישה עצובה יושבת על ספה כשהיא בוכה, ואנשים אשר רוקדים מסביבה. בין לבין ניתן לראות את דיקלה כשהיא אוחזת בידה שתי רצועות המחוברות לשני כלבים מסוג בוקסר. ישנה סצנה בה ניתן לראות את דיקלה מכה שק אגרוף. לבסוף, נראית דיקלה כשהיא בחדר אפרפר, שרה לתוך מיקרופון ומאחוריה ניצבים ארבעה נגנים. בקליפ זה משתתפת השחקנית יעל אבקסיס.

נכון ל-27 באפריל 2018, מונה הצפיות של הקליפ עומד על כמיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים על ביגוד ואופנה
קטגוריה:שירים על פריז
קטגוריה:סינגלים בהוצאת הליקון
דריל ויליאמס

**דריל א. ויליאמס** (באנגלית: **Darryl A. Williams**) הוא קצין בדימוס בדרגת גנרל שכיהן כמפקד כוחות צבא ארצות הברית בפיקוד אירופה ופיקוד אפריקה וכן כמפקד הכוח היבשתי של נאט"ו.

## ביוגרפיה
ויליאמס נולד באלכסנדריה שבוירג'יניה. ב-1983 סיים את לימודיו באקדמיה הצבאית של ארצות הברית. התגייס לצבא ארצות הברית והוכשר כקצין ארטילריה. שירת כקצין ניהול אש בגדוד הראשון של רגימנט הארטילריה 76, פיקד על מחלקה ושימש עוזר קצין מבצעים בגדוד הראשון של רגימנט הארטילריה העשירי בדיוויזיית החי"ר השלישית בשוויינפורט שבגרמניה המערבית. לאחר קורס קציני ארטילריה מתקדם שימש עוזר קצין אג"ם בחטיבת הארטילריה ה-18 של הקורפוס המוטס ה-18.

בתקופת מלחמת המפרץ שירת כמפקד סוללה בגדוד השלישי של רגימנט הארטילריה 27. בתפקידו הבא שימש מפקד ומדריך באקדמיה הצבאית של ארצות הברית. לאחר לימודים במכללה לפיקוד ומטה שירת כקצין תכנון בדיוויזיית החי"ר הרביעית וקצין מבצעים של הגדוד השלישי ברגימנט הארטילריה 16. בשנים 1998–2000 שימש עוזרו הצבאי של נשיא ארצות הברית ביל קלינטון.

בשנת 2000 מונה למפקד הגדוד השלישי ברגימנט הארטילריה 16 ולאחר מכן חזר לשמש מדריך בווסט פוינט. שימש ראש ענף תרגילים במפקדת כוחות הצבא בפיקוד אירופה של ארצות הברית.

ב-2005 מונה למפקד הארטילריה של הדיוויזיה המשוריינת הראשונה עד לפירוקה ב-2007. הוא הוצב עם הדיוויזיה המשוריינת הראשונה בעיראק כקצין תיאום אש. שירת כסגן מפקד תוכנית התמיכה בחיילי הצבא, מפקד פיקוד השיקום הרפואי של הצבא ועוזר לרופא הראשי של הצבא. הוצב בקוריאה הדרומית ושימש סגן לענייני סיוע באש למפקד דיוויזיית החי"ר השנייה. שירת כסגן ראש מטה כוחות הצבא באירופה.

ביוני 2014 מונה למפקד כוחות הצבא בפיקוד אפריקה של ארצות הברית (הארמייה התשיעית). במהלך תקופת פיקודו היה מעורב במבצע בלימת התפשטות מגפת האבולה בליבריה.

ביוני 2016 קודם לדרגת לוטננט גנרל ומונה למפקד הכוח היבשתי של נאט"ו. ביולי 2018 מונה למפקד האקדמיה הצבאית של ארצות הברית במקום רוברט קאסלן. הוא האפרו-אמריקאי הראשון לכהן בתפקיד זה.

ביוני 2022 קודם לדרגת גנרל ומונה למפקד כוחות צבא ארצות הברית של פיקוד אירופה ופיקוד אפריקה. שירת בתפקיד עד דצמבר 2024.

ויליאמס בעל תואר שני בפיתוח מנהיגות מהאקדמיה הצבאית של ארצות הברית ותואר שני בלימודי ביטחון לאומי ואסטרטגיה ממכללת המלחמה של הצי.

## קישורים חיצוניים

* ביוגרפיה באתר האקדמיה הצבאית של ארצות הברית
* ביוגרפיה באתר נאט"ו
* ביוגרפיה באתר פיקוד השיקום הרפואי של הצבא

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:נאט"ו: אישים
קטגוריה:מפקדי האקדמיה הצבאית של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מלחמת המפרץ: אישים
קטגוריה:אמריקאים שנולדו ב-1961
שירות משמר הגבול הפדרלי

150px|שמאל|ממוזער|טלאי משמר הגבול הרוסי בשנות ה-90
**שירות משמר הגבול הפדרלי** (ברוסית: **Федера́льная пограни́чная слу́жба Росси́йской Федера́ции**) היה שירות משמר גבול רוסי עצמאי שפעל מדצמבר 1993 ועד מרץ 2003 עת הפך לאגף של שירות הביטחון הפדרלי.
## היסטוריה

הגוף הוקם ב-30 בדצמבר 1993 כיורש משמר הגבול של ברית המועצות, שירש בתורו את שירות הקורפוס הנפרד של משמרות הגבול הקיסריים שהתקיימו מ-15 באוקטובר 1893. ב-1 ביולי 2003 הארגון איבד את עצמאותו והפך לאגף של שירות הביטחון הפדרלי.

ב-3 בדצמבר 1991 בוטל הק.ג.ב של ברית המועצות, שחיילי הגבול היו חלק מהם וחולק לשלוש מחלקות עצמאיות נפרדות: שירות הביטחון הבין-רפובליקני, שירות המודיעין המרכזי והוועדה להגנת גבולות המדינה של ברית המועצות. הסמכויות להגנת גבולות המדינה, יחד עם מספר סמכויות אחרות, הועברו מאחריות הק.ג.ב. לוועדה החדשה שהוקמה להגנת הגבול של ברית המועצות, שאורגנה מחדש מתוך המינהל הראשי של כוחות הגבול של הק.ג.ב.

בשנת 1992 בוטלה הוועדה הממלכתית להגנת גבולות של ברית המועצות וכוחות הגבול נכללו במנגנוני משרד הביטחון של הפדרציה הרוסית. המצב הפוליטי הקשה במדינה, המתיחות בחלקים רבים של גבולות המדינה שהתעוררה לאחר קריסת ברית המועצות, איפשרו ליצור שירות מיוחד עצמאי לביצוע פתרונות למשימות אבטחת גבולות הפדרציה הרוסית.

ב-30 בדצמבר 1993, על בסיס חיילי משמר הגבול הסובייטי שהיו בעבר חלק ממשרד הביטחון שבוטל בפדרציה הרוסית, הוקם שירות פדרלי מיוחד ועצמאי: "שירות הגבול הפדרלי - הפיקוד הראשי של כוחות הגבול של הפדרציה הרוסית". שנה לאחר מכן בדיוק, ב-30 בדצמבר 1994, שונה שם שירות הגבול הפדרלי - הפיקוד הראשי של כוחות הגבול של הפדרציה הרוסית ל"שירות משמר הגבול הפדרלי של הפדרציה הרוסית" שהמשיך לפעול באופן עצמאי.

בין ה-30 בדצמבר 1994 ל-11 במרץ 2003, השירות התקיים כשירות מיוחד עצמאי של רוסיה עם סמכויות ביצוע פדרליות שהיה אחראי על מתן פתרונות לאבטחת גבולות המדינה, כאשר מנהל שירות משמר הגבול הפדרלי של רוסיה היה כפוף ישירות לנשיא הפדרציה הרוסית.

קיומו של השירות נקבע בחוק הפדרציה הרוסית "אודות גבולות המדינה של הפדרציה הרוסית" (חוק 4730-I מיום 1 באפריל 1993). החוק אושר על פי צו נשיא הפדרציה הרוסית מספר 232 מ-2 במרץ 1995 והגוף הפך לשירות הממשלתי העיקרי ליישום מדיניות המדינה בנושאי גבול.

על רקע המצב הכלכלי הקשה במדינה, רשויות אכיפת חוק רבות של המדינה, כמו גם שירות משמר הגבול, התמודדו עם בעיות מימון משמעותיות ומשמר הגבול לא היה יוצא דופן מבחינה זו. בשנים 2000-2003 הוסדרו סמכויות שירות משמר הגבול הפדרלי ועוגנו בחוק הפדרלי מספר 55 "אודות שירות משמר הגבול של הפדרציה הרוסית" ובשנת 2001 שונה שם הארגון ל"שירות משמר הגבול של הפדרציה הרוסית".

ב-11 במרץ 2003, במסגרת הרפורמה הפדרלית שיזם פוטין, אומץ צו של נשיא הפדרציה הרוסית מספר 308 "אודות אמצעים לשיפור המינהל הציבורי בתחום הביטחון של הפדרציה הרוסית", שקבע את הקמת שירות הגבול של שירות הביטחון הפדרלי של הפדרציה הרוסית, המהווה חלק ממבנה שירות הביטחון הפדרלי וב-1 ביולי 2003 בוטל שירות משמר הגבול הפדרלי, כגוף עצמאי. תפקידיו הועברו לשירות הביטחון הפדרלי.

## מפקדים

## ראו גם
* משמר החופים הרוסי
* משמר הגבול של האימפריה הרוסית
* משמר הגבול הסובייטי
* משמר הגבול של רוסיה, מאז 2003
רוסיה
קטגוריה:רוסיה: גבולות
Chained to the Rhythm

**Chained to the Rhythm** (בעברית: **כבולה לקצב**) הוא שיר של הזמרת האמריקאית קייטי פרי, השיר הוא הסינגל הראשון באלבום האולפן החמישי של פרי, Witness.

בשיר משתתף הזמר הג'מייקני סקיפ מארלי (הנכד של בוב מארלי), שכתב את השיר עם פרי, סיה, מקס מרטין ועלי פייאמי, בעוד המפיקים של השיר היו מקס מרטין ועלי פייאמי. קפיטול רקורדס הוציאה את השיר ב-10 בפברואר 2017 כאופציה להורדה דיגיטלית.

"Chained to the Rhythm" הוא שיר ריקודים ושיר דיסקו, עם מילים על מודעות חברתית. הוצאתו של הקליפ הייתה ב-21 בפברואר 2017, עם מתיו קלון כמנהל. הקליפ מראה את פרי בפארק שעשועים בשם "Oblivia". היא ומארלי קידמו את השיר עם הופעות חיות בטקס ה-59 בגראמי השנתי, ובנוסף בטקס פרסי בריט 2017, ובטקס של iHeartRadio 2017.

## וידאו קליפ
ב-18 בפברואר 2017, פרי פרסמה תצוגה מקדימה של הווידאו קליפ באתרי האינטרנט ובתצוגה היה ניתן לראות את השינוי של פרי, ובנוסף אמרה כי "היא רוצה לעורר את האנשים לגבי המצב שהעולם נמצא בו כיום". ב-21 בפברואר באותה שנה, הוציאה פרי את הווידאו קליפ הרשמי בערוץ ה-Vevo שלה. הווידאו קליפ צולם בפארק השעשועים "Six Flags Magic Mountain" שבסנטה קלריטה, קליפורניה. בווידאו קליפ ניתן לראות את פרי כאשר היא נוסעת ברכבת ההרים, בתוך פארק שעשועים עתידני בשם "Oblivia". על פי גיל קאופמן ממגזין הבילבורד נאמר כי: "בווידאו קליפ יש מספר רמזים לא כל כך ברורים על רגשותיה של פרי על המצב הפוליטי הנוכחי במדינה". הווידאו קליפ נכון ל-26 ביוני 2017, צבר קרוב ל-300 מיליון צפיות והוא הווידאו קליפ ה-17 הנצפה ביותר ב-2017, והוא הווידאו קליפ ה-13 הנצפה ביותר של הזמרת.

## מיקומי שיא
השיר הגיע למקום הראשון במצעדים בקרואטיה, הונגריה, לטביה, מקסיקו, פולין וסלובניה, והוא הגיע לחמישה הפותחת בארגנטינה, אוסטרליה, קנדה, ישראל, לבנון, ספרד, סלובקיה, בריטניה וארצות הברית. השיר הגיע לעשירייה הראשונה באוסטריה, בלגיה, צ'כיה, דנמרק, פינלנד, צרפת, גרמניה, יוון, אירלנד, איטליה, לוקסמבורג, הולנד, ניו זילנד, נורווגיה, שוודיה ושווייץ.

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סיה
קטגוריה:שירים שנכתבו על ידי עלי פייאמי
קטגוריה:שירים שנכתבו על ידי קייטי פרי
קטגוריה:שירים שהופקו על ידי מקס מרטין
קטגוריה:שירים על מוזיקה
קטגוריה:שירי דאנסהול
קטגוריה:שירי דיסקו אמריקאיים
קטגוריה:סינגלים שהגיעו למקום הראשון בפולין
קטגוריה:סינגלים בהוצאת קפיטול רקורדס
שלמה פפנהיים (ירושלים)

**שלמה פפנהיים** (י"ד באייר ה'תרפ"ו - ד באייר ה'תשע"ז) (28 באפריל 1926 – 30 באפריל 2017) היה סגן יו"ר הנהלת העדה החרדית בירושלים ועסקן ירושלמי. הקים את בית היתומות "בית לפליטות" ואת בית החלמה ליולדות - טלז סטון בטלז סטון.

## ביוגרפיה
נולד במינכן שבגרמניה לרב גבריאל חיים צבי ולחנה. גדל בעיר הלברשטאדט, ולאחר ליל הבדולח נמלט ביחד עם אחיו ללונדון שבאנגליה. כשנה לאחר מכן עלה לארץ ישראל והתחנך בישיבת תורה ויראה בשכונת מאה שערים בירושלים וכן בישיבת דושינסקיא. באותם ימים החל גם להתקרב לחצרו של הרב אהרן ראטה, מייסדה של שושלת שומרי אמונים - תולדות אהרן, וכן לחתנו הרב אברהם יצחק קאהן. בנוסף היה מקורב גם לרב יצחק זאב הלוי סולובייצ'יק ולאדמו"רים מסקווירא ומסאטמאר.

נישא לבלומא, בת הרב יעקב אליעזר שטיין שנספה בשואה. לאחר נישואיו עבד בחנות ספרים ובמקביל סייע בהקמת מוסדות חסידות תולדות אהרן ונחשב לעסקן בולט בחסידות ובעדה החרדית.

[ממוזער|שמאל|[דגם אדריכלי|דגם של בית החלמה ליולדות, טלז סטון (קריית יערים), 1984]]
בעצת רבו, האדמו"ר מתולדות אהרן, הקים בשכונת מאה שערים את בית היתומות "בית לפליטות". בהמשך הקים עם הרב נפתלי רוזנפלד בית החלמה ליולדות בקריית יערים. בנוסף היה ממקימי ומייסדי בתי החינוך לבנות של בני היישוב הישן "בנות ירושלים" ו"חינוך ירושלים".

במשך למעלה מ-60 שנה כיהן כסגן יו"ר וחבר הנהלת העדה החרדית, וכן היה ממייסדי ומקימי ועד הכשרות של הבד"ץ.
למרות השקפותיו והשתייכותו לעדה החרדית, דגל בדו קיום ובגישור על פערים. בנוסף, הוא קרא להפסיק לרכוש שטריימל מן החי, ולעבור לשטריימל סינתטי וקבע: "צריכים להפסיק עם המנהג הזה של פגיעה בחיות, יש כאן חילול השם".

נפטר בד' באייר ה'תשע"ז בגיל 91 ונטמן בהר המנוחות בירושלים.

## ילדיו
*הרב יעקב אליעזר, ראש כולל להוראה של כולל שומרי החומות, בנו הוא העסקן שמואל חיים פפנהיים.
*הרב גבריאל חיים צבי, יו"ר ועד הכשרות של בד"ץ העדה החרדית וממלא מקום אביו בהנהלת בית לפליטות ובית ההחלמה בטלז סטון.
*הרב אברהם, מנהל רשת שיעורי תורה.
*חתנו הרב יעקב מנדל יורוביץ, חבר בד"ץ העדה החרדית ומרבני חסידות תולדות אהרן.
*חתנו הרב מרדכי סימון, מרבני כולל שומרי החומות.
*חתנו הרב יוסף צבי הלוי שישא, ראש ישיבת הרמ"א ומחבר ספר "זיכרון מטמוניות".

## קישורים חיצוניים

* מראות חייו של הרב שלמה פפנהיים זצ"ל - באתר בחדרי חרדים.
* ריאיון עם הרב פפנהיים זצ"ל - באתר כיכר השבת.
* ברוך דיין האמת הרב שלמה פפנהיים זצ"ל - באתר JDN.

## הערות שוליים

קטגוריה:העדה החרדית: אישים
קטגוריה:חסידי תולדות אהרן
קטגוריה:מאה שערים: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1926
קטגוריה:ישראלים שנפטרו ב-2017
אדאלט אאולו

**אַדָאלֶט אָאוֹלוּ** (בטורקית: **Adalet Ağaoğlu**; לבית **סימר**, 13 באוקטובר 1929 – 14 ביולי 2020) הייתה סופרת ומחזאית טורקייה. היא נחשבת אחת מבכירות הסופרים הטורקיים במאה ה-20. לצד רומנים, חיברה גם מסות, זכרונות, וסיפורים קצרים.

## ביוגרפיה
אאולו נולדה בנלהאן, שבנפת אנקרה, טורקיה, לסוחר בדים בשם האפז מוסטפא סימר. יש לה שלושה אחים: ג'אזיפ (מחזאי), גינר (שחקן ובמאי), ואייהאן (איש עסקים).

אאולו השלימה את לימודי התיכון בַּתיכון לבנות באנקרה בשנת 1946, ובשנת 1950 סיימה תואר ראשון בשפה וספרות צרפתית באוניברסיטת אנקרה. משנת 1951 עבדה ברדיו הממשלתי באנקרה, ופרשה כשניהולו עבר לידי הממשלה עצמה, ב-1970. בעת עבודתה שם, ייסדה את התיאטרון הפרטי הראשון באנקרה.

בשנת 1953 פרסמה את שירה הראשון, ומאז פרסמה בקביעות מחזות, שירים, תסכיתים ורשימות. בשנות ה-70 החלה להתרכז בכתיבת רומנים.

בכתיבתה עוסקת אאולו בנושאים אינטלקטואליים, לרבות נושאים שנויים במחלוקת בטורקיה, כגון הפגמים שבתפיסת הרפובליקה הטורקית. נושא עקבי אחר ביצירתה הוא מעמד הנשים בחברה הטורקית, ובנוסף לתיאור המאבקים לזכויות נשים, היא מתארת גם את העול המונח על כתפי הנשים המשוחררות-לכאורה.

אאולו זכתה בפרסים ואותות הוקרה שונים בתחומי הספרות והמחזאות. בשנת 1974 זכתה בפרס המחזאות של איגוד הלשון הטורקית, ובשנת 1975 ב"פרס סאיט פייק" (Sait Faik Hikaye Armağanı) לסיפור הקצר. בשנת 1979 זכתה בפרס קרן סדאת סימאוִי (Sedat Simavi Edebiyat Ödülü), ובשנת 1980 בפרס על שם אורהאן כמאל לרומן (Orhan Kemal Roman Armağanı). בשנת 1995 זכתה ב"אות ההצטיינות של נשיאות טורקיה". בשנת 1998 הוענק לה דוקטורט לשם כבוד מאוניברסיטת אנאדולו, ולאחריו דוקטורט לשם כבוד מטעם אוניברסיטת המדינה של אוהיו.

אאולו נפטרה ב-14 ביולי 2020. הייתה נשואה להאלים אאולו משנת 1954, והתגוררה באיסטנבול. הייתה חברה באגודת זכויות האדם בטורקיה.

## כתביה
כתבי אאולו טרם תורגמו לעברית. רשימה חלקית להלן:

#### מחזות ותסכיתים
* Bir Piyes Yazalım (הבה נכתוב מחזה) – 1953
* Yaşamak – 1955
* Evcilik Oyunu – 1964
* Sınırlarda Aşk – 1965
* Çatıdaki Çatlak – 1965
* Tombala – 1967
* Çatıdaki Çatlak – 1967
* Sınırlarda Aşk-Kış-Barış – 1970
* Üç Oyun: Bir Kahramanın Ölümü, Çıkış, Kozalar – 1973
* Kendini Yazan Şarkı – 1976
* Duvar Öyküsü – 1992
* Çok Uzak-Fazla Yakın – 1991

#### רומנים
* Ölmeye Yatmak – 1973
* Fikrimin İnce Gülü – 1976
* Bir Düğün Gecesi – 1979
* Yazsonu – 1980
* Üç Beş Kişi – 1984
* Hayır... – 1987
* Ruh Üşümesi – 1991
* Romantik Bir Viyana Yazı – 1993

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרות טורקיות
קטגוריה:מחזאיות טורקיות
קטגוריה:מחברי סיפורים קצרים
קטגוריה:בוגרי אוניברסיטת אנקרה
קטגוריה:ילידות 1929
קטגוריה:נפטרות ב-2020
קטגוריה:טורקים שנפטרו ב-2020
עונת 1965/1966 בפוטבול ליג

**עונת 1965/1966** הייתה העונה ה-67 של הפוטבול ליג שהיא הייתה הליגה האנגלית הבכירה בכדורגל. העונה החלה ב-21 באוגוסט 1965 והסתיימה ב-19 במאי 1966. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.  

הליגה הבכירה כללה 22 קבוצות. ניוקאסל יונייטד  ונורת'האמפטון טאון (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול זכתה באליפות בפעם השביעית בתולדות המועדון.

בסוף העונה לליגת משנה ירדו נורת'האמפטון טאון (לאחר שהייה של עונה בודדת בליגה הבכירה) ובלקברן רוברס. במקומן לליגה הבכירה עלו מנצ'סטר סיטי  וסאות'המפטון (בפעם הראשונה בתולדות המועדון).

## כדורגלנים מצטיינים
וילי אירווין מברנלי כבש 29 שערים וזכה בתואר מלך השערים, זאת לצד רוג'ר האנט מליברפול.

בובי צ'רלטון ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1965
קטגוריה:תחרויות כדורגל ב-1966
קטגוריה:עונות בפוטבול ליג
קטגוריה:1965 בממלכה המאוחדת
קטגוריה:1966 בממלכה המאוחדת
ג'יימס מקונוויל

**ג'יימס מקונוויל** (באנגלית: **James C. McConville**) הוא קצין בדימוס בדרגת גנרל שכיהן כראש מטה צבא ארצות הברית.

## ביוגרפיה
מקונוויל נולד בקווינסי שבמסצ'וסטס. ב-1981 סיים תואר ראשון בכלכלה מהאקדמיה הצבאית של ארצות הברית והתגייס לצבא. 

הוכשר כטייס מסוקי בל OH-58 קיואה ובהמשך הוסמך להטיס מסוקי אפאצ'י לונגבו AH-64D, קוברה AH-1, בל OH-58 קיואה ובואינג AH-6. בתחילת דרכו פיקד על מחלקה רובאית-אווירית בגדוד השני של רגימנט הפרשים העשירי, ובגדוד השני של רגימנט הפרשים התשיעי. שימש קצין מבצעים בגדוד החמישי של רגימנט הפרשים התשיעי, קצין המבצעים של החטיבה האווירית של דיוויזיית החי"ר ה-25, וקצין תכנון במפקדת פיקוד המבצעים המיוחדים.

בשנים 1998–2000 פיקד על הגדוד השני ברגימנט הפרשים ה-17, המסופח לדיוויזיה המוטסת ה-101. שימש קצין אג"ם של הדיוויזיה המוטסת ה-101. בשנים 2002–2005 פיקד על החטיבה הרביעית בדיוויזיית הפרשים הראשונה ונלחם עמה במלחמת עיראק. שימש עוזרו של סגן ראש מטה צבא ארצות הברית, סגן מפקד הדיוויזיה המוטסת ה-101 במהלך הלחימה באפגניסטן וקצין הקישור לקונגרס במחלקת הצבא. 

באוגוסט 2011 מונה למפקד הדיוויזיה המוטסת ה-101 והוביל אותה במהלך מלחמת אפגניסטן. באוגוסט 2014 קודם לדרגת לוטננט גנרל ומונה לראש אגף כוח אדם במטה הצבא. 

ביוני 2017 הועלה לדרגת גנרל ומונה לסגן ראש מטה צבא ארצות הברית, שירת בתפקיד עד יולי 2019. באוגוסט 2019 מונה לראש מטה הצבא וכיהן בתפקיד עד אוגוסט 2023.

מקונוויל בעל תואר שני בהנדסת אווירונאוטיקה מהמכון הטכנולוגי של ג'ורג'יה ושימש עמית בתוכנית ללימודי ביטחון לאומי באוניברסיטת הרווארד. הוא נשוי למריה ואב לשני בנים ובת, כולם משרתים בצבא.

## קישורים חיצוניים

* ביוגרפיה באתר בית הנבחרים של ארצות הברית 
* ביוגרפיה באתר צבא ארצות הברית
* 

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:מעוטרי מדליית השירות המצוין (צבא ארצות הברית)
קטגוריה:טייסי צבא ארצות הברית
קטגוריה:מפקדי הדיוויזיה המוטסת ה-101
קטגוריה:בוגרי האקדמיה הצבאית של ארצות הברית
קטגוריה:ראשי המטה של צבא ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1959
אנטון וילהלם פון ל'סטוק

**אנטון וילהלם פון ל'סטוק** (בגרמנית: **Anton Wilhelm von L'Estocq **; 16 באוגוסט 1738 – 5 בינואר 1815) היה גנרל פרוסי אשר פיקד על הכוח הפרוסי בקרב אילאו.

## ביוגרפיה
ל'סטוק נולד ב-22 בפברואר 1737 בעיר צלה, שהשתייכה אז לנסיכות הבוחר מהנובר. מוצא משפחתו היה מפיקרדי שבצרפת. אביו, לודוויג אוגוסט ל'סטוק (1688-1747) היה אוברסט-לויטננט בצבא הפרוסי. אמו הייתה אילזה סופיה לבית גרבוב (1700-1738). הוא התגייס כצוער לצבא הפרוסי בשנת 1757 ושרת בחיל הפרשים. הוא לחם במלחמת שבע השנים, ועל חלקו במלחמה עוטר בפור לה מריט והוסמך כקורנט (מקביל לסגן משנה). ב-1768 הוא הועלה לדרגת לוטננט והוצב ברגימנט הפרשים ה-3 (ברנדנבורג - פון ציטן). ב-1790 מונה למפקד גדוד הוסרים, וב-1793 הועלה לדרגת אוברסט. הוא לחם עם הגדוד שלו כנגד צבא המהפכה הצרפתי במהלך מלחמת הקואליציה האנטי-צרפתית הראשונה. ב-1794 הוא קיבל פיקוד על רגימנט ההוסרים ה-2, ולאחר חתימת שלום בזל ב-1795 היה הרגימנט שלו אחראי על אבטחת הגבולות עם צרפת. ב-1797 הוא הועבר לפקד על רגימנט ההוסרים ה-1.

ב-1798 הוא הועלה לדרגת גנרל מיור, וב-1803 מונה למפקד הכוחות הפרוסיים בפרוסיה המזרחית, ובמקביל פיקד על רגימנט ההוסרים ה-9. ב-1805 הוא הועלה לדרגת גנרל לוטננט. במהלך מלחמת הקואליציה הרביעית ב-1806, בעקבות התבוסה הפרוסית בקרב ינה-אאורשטדט, החלו הצרפתים כובשים את מרבית פרוסיה. כוחו של ל'סטוק אשר כלל 25,000 חיילים, לא השתתף בקרבות, והיה רענן ומוכן לפעולה נגד הצרפתים המתקרבים מזרחה. הוא חבר אל כוחות צבא האימפריה הרוסית בפיקוד הרוזן פון בניגסן, וב-7 בפברואר הם נפגשו עם נפוליאון בונפרטה בקרב אילאו. הקרב, שהתחולל באמצע סופת שלגים, היה הראשון בו נפוליאון לא הכריע את האויב בצורה חד משמעית. למעשה, הצרפתים היו על סף הפסד לולא נסיגה מוקדמת של הרוסים. שני הצבאות נסוגו לבסוף לחניית חורף. בעקבות התבוסה בקרב פרידלנד, היה ל'סטוק חבר בוועדה צבאית מיוחדת שהוקמה בידי פרידריך וילהלם השלישי, מלך פרוסיה, ואשר נועדה לבדוק ולנתח את סיבות הכישלון.

ב-12 בנובמבר 1808 הוא מונה למפקד הארמון בברלין, וב-1812 הועלה לדרגת גנרל חיל הפרשים. בתחילת 1814 הוא מונה למושל הצבאי של ברסלאו, אולם באוגוסט של אותה שנה הוא פרש מהצבא. הוא נפטר בברלין ב-5 בינואר 1815 בגיל 76.

## קישורים חיצוניים

* אנטון וילהלם פון ל'סטוק בביוגרפיה הגרמנית הכללית

קטגוריה:ערכים שבהם תבנית בריטניקה אינה מתאימה
קטגוריה:אנשי צבא במלחמות נפוליאון
קטגוריה:גנרלים בצבא הפרוסי
קטגוריה:מלחמת שבע השנים: אישים
קטגוריה:מעוטרי עיטור גיאורגי הקדוש
קטגוריה:אבירי מסדר העיט השחור
קטגוריה:מעוטרי פור לה מריט
קטגוריה:ילידי 1738
קטגוריה:גרמנים שנפטרו ב-1815
אתר ההנצחה לחללי חיל הלוגיסטיקה

**אתר ההנצחה לחללי חיל הלוגיסטיקה** (בעבר **אתר ההנצחה לחללי חיל התחזוקה**) הוא אתר הנצחה ואנדרטה לחללי חיל הלוגיסטיקה השוכן ביערות מודיעין סמוך לתל חדיד ולמחלף בן שמן. 
## מבנה האתר
האנדרטה היא מבנה פיסולי מורכב ומופשט הבנוי מקורות בטון צבועות לבן ומקורות פלדה צבועות שחור היוצרות יחד מבנה המתנשא עד לגובה 12 מטרים. ניגודי הצבעים באתר מסמלים את השכול והכאב אל מול הצמיחה ואת היגון אל מול רצון החיים. מבנה האנדרטה מייצג את תפקיד החיל בארגונים לוגיסטיים ותחזוקתיים ואת מורכבות תפקידו.

מאחורי האלמנט המרכזי באנדרטה ניצב קיר מעוגל עליו חקוקים שמותיהם של כ-600 חללי החיל ובהמשך הקיר סמל החיל והפסוק . כמו כן ניצבים במקום שלושה תרנים לדגלים וכן להדלקת משואה.

אל מול האנדרטה בנויים רחבת מסדרים ותיאטרון. בשל מיקומה המרכזי יחסית וגודל התיאטרון שבה, נערכים בה גם טקסים של חיילות נוספים כמו למשל טקסי סיום טירונות של משמר הגבול.

האנדרטה הוקמה ביוזמת עמותת אזרחים להנצחת מורשת חיל התחזוקה ותוכננה ונבנתה על ידי מרכז בינוי 5600 בצה"ל.

## לקריאה נוספת
* **גלעד - אנדרטאות לנופלים במערכות ישראל, השלמות ותיקונים**, הוצאת משרד הביטחון, 1991. עמ' 48

## קישורים חיצוניים
* 

לוגיסטיקה
קטגוריה:חיל הלוגיסטיקה
חללי חיל הלוגיסטיקה
ג'וזף אנדרסון

**ג'וזף אנדרסון** (באנגלית: **Joseph Anderson**) הוא קצין בדימוס בדרגת לוטננט גנרל. שירת כמפקד הקורפוס המוטס ה-18 וכראש אגף מבצעים, תכנון ואימונים של צבא ארצות הברית.

## ביוגרפיה
אנדרסון נולד בעיירה במחוז וסטצ'סטר שבמדינת ניו יורק. ב-1981 סיים לימודיו באקדמיה הצבאית של ארצות הברית והתגייס לצבא.

שירת כמפקד מחלקה בדיוויזיית החי"ר החמישית, לאחר מכן הוצב בפנמה ושירת בגדוד 193, וכמפקד פלוגה בגדוד השני של רגימנט החי"ר 187 בדיוויזיה המוטסת ה-101. פיקד על פלוגה בגדוד השני של רגימנט הריינג'רס ה-75 והשתתף עמה בפלישה לפנמה. לאחר לימודים במכללה לפיקוד ומטה שירת בענף חי"ר באגף כוח אדם של הצבא. ב-1993 הוצב בהוואי, שימש קצין מבצעים של הגדוד השלישי ברגימנט החי"ר ה-22 של דיוויזיית החי"ר ה-25, קצין אג"ם של החטיבה הראשונה של הדיוויזיה, עוזר למפקד כוחות הצבא בפיקוד האוקיינוס השקט של ארצות הברית וסגן מפקד החטיבה השלישית של דיוויזיית החי"ר ה-25.

פיקד על הגדוד השני ברגימנט הצנחנים ה-505 של הדיוויזיה המוטסת ה-82, תחת פיקודו נשלח הגדוד ב-1999 לאלבניה במסגרת מבצע כוח מאוחד והיה הכוח היבשתי האמריקאי הראשון שנכנס לקוסובו במסגרת כוח קוסובו. למד במכללת המלחמה של הצי ונותר להדריך במכללה. ביולי 2002 מונה למפקד החטיבה השנייה ומפקד רגימנט החי"ר ה-502 של הדיוויזיה המוטסת ה-101. בתקופת פיקודו השתתפה החטיבה במלחמת עיראק. בתפקידו הבא שימש ראש מטה הדיוויזיה. בפברואר 2005 מונה לעוזרו של מזכיר הצבא של ארצות הברית.

באוגוסט 2006 מונה לראש מטה הקורפוס השלישי בפורט הוד, בדצמבר נשלח הקורפוס לעיראק והוא שימש ראש מטה גייסות בעלות הברית. ביוני 2008 מונה לסגן מפקד פיקוד הגיוס של הצבא. באוגוסט 2009 הוצב שוב בעיראק כראש מטה כוחות ארצות הברית והכוח הרב-הלאומי, לתקופת הנסיגה והעברת השליטה לכוחות הביטחון העיראקיים. באוגוסט 2010 מונה לראש ענף מבצעים, כוננות וגיוס במחלקת הצבא.

בנובמבר 2011 מונה למפקד דיוויזיית החי"ר הרביעית בפורט קרסון שבקולורדו.

ביוני 2013 קודם לדרגת לוטננט גנרל ומונה למפקד הקורפוס המוטס ה-18, במסגרת זו הוצב באפגניסטן ומונה בפברואר 2014 לסגן מפקד כוח הסיוע הביטחוני הבינלאומי עד לפירוקו בסוף השנה. במאי 2015 מונה לראש אגף מבצעים, תכנון ואימונים של צבא ארצות הברית. ב-2019 פרש מהשירות הצבאי.

לאחר פרישתו עבד בחברות ייעוץ והוא מכהן כנשיא וכמנכ"ל חברת בת של רפאל - מערכות לחימה מתקדמות בארצות הברית: RAFAEL SYSTEMS GLOBAL SUSTAINMENT (RSGS).

אנדרסון בעל תואר שני בניהול מאוניברסיטת מרכז מישיגן ובעל תואר שני בלימודי ביטחון לאומי ואסטרטגיה ממכללת המלחמה של הצי. נשוי לבת' ואב לשני בנים.

## קישורים חיצוניים

* ביוגרפיה באתר בית הנבחרים של ארצות הברית
* ביוגרפיה באתר militaryhallofhonor.com

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:הריינג'רס
קטגוריה:מפקדי הדיוויזיה הרביעית (ארצות הברית)
קטגוריה:מפקדי הקורפוס המוטס ה-18
קטגוריה:מנכ"לים אמריקאים
קטגוריה:סגל רפאל
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1959
חגית עוז

**חגית עוֹז** (כיום חגית פלוטניק; נולדה ב-13 באפריל 1979) היא מחלוצות ספורט הקייטסרפינג (גלישת עפיפונים) בישראל. חגית הייתה אלופת ישראל ודורגה במקום שלישי בעולם לשנת 2003 בתחרות קייטסרפינג בסגנון Freestyle.

## ביוגרפיה
חגית נולדה בחולון, ליפה וציון, היא למדה בתיכון בקרית שרת במגמת ספורט והתעמלות קרקע מכשירים.

חגית החלה את דרכה כגולשת רוח בשנת 1994, ב-1997 התגייסה לצה"ל והייתה מד"סית בפו"מ לקצינים הבכירים בצה"ל. לאחר שירותה הצבאי, חגית למדה במכון וינגייט - המכון הלאומי לחינוך גופני ולספורט.

בשנת 1999 חגית השתתפה במסע הראשון של מלכת המדבר שנערך בירדן.

חגית התאמנה לקראת אליפות העולם בקייטסרפינג עם אורן יהושוע שהיה אחד מחלוצי ספורט הקייטסרפינג. אורן נהרג ב-2003 בהתרסקות מצנח רחיפה בצפון.

בשנת 2001 גייסה חגית כ-100 אלף ש"ח מחברת "עוף טנא" כדי להשתתף בסבב הקייטסרפינג העולמי (Kiteboard Pro World Tour (KPWT אשר התקיים בטורקיה, צרפת, ברזיל וניו-קלדוניה.

בשנת 2002 דורגה עוז במקום שלישי בעולם בקייטסרפינג.

בשנת 2005 השתתפה חגית בתוכנית הריאליטי אקסטרים הראשונה בישראל "יש לה את זה" בהנחייתו של דני קושמרו.

בשנת 2008 עברה חגית פריצת דיסק בגב התחתון אשר השביתה את פעילותה המקצועית והעסקית. חגית שאפה שהפציעה לא תמנע ממנה להמשיך בפעילות ספורטיבית והציבה לעצמה יעד של 6 חודשים כדי לחזור לגלוש. מאז היא גולשת, מדריכה ומקדמת את הספורט האתגרי בארץ ובעולם.

משנת 2009, חגית משמשת כמייסדת ומנכ"לית של B.Oz (מבוטא: בִי-עוֹז) - פורטל פעילויות אקסטרים וספורט אתגרי הראשון שקיבל את תו אמון הציבור, כמנכ"לית שאפה חגית לקדם את הספורט האתגרי בארץ, ואת הנשים בפרט ולתת במה רחבה לספורטאי האקסטרים.

## קישורים חיצוניים

* 

* 
* WeWork - Competing Globally Takes Kite Surfer Hagit Oz to New Heights
* חגית מספרת בראיון על ספורט הקייטסרפינג - "לחיות טוב" עם משה דץ ערוץ 2

## הערות שוליים

קטגוריה:ספורט אתגרי
קטגוריה:גולשות רוח ישראליות
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:ישראליות שנולדו ב-1979
קטגוריה:ישראלים שנולדו ב-1979
פיג'ו RCZ

**פיג'ו RCZ** (בצרפתית: **Peugeot RCZ**) היא מכונית ספורט בתצורת קופה מתוצרת **Magna Steyr**  (שם רשמי: **MAGNA STEYR Fahrzeugtechnik AG & Co KG**) ששווקה באמצעות פיג'ו הצרפתית. הדגם יוצר בין השנים 2010 – 2015 עם מנועי 1.6 ליטר או 2.0 ליטר. לפיג'ו RCZ מנוע הנעה קדמית, 2 מושבים קדמיים + 2 מושבים צרים מאחור וסך הכול יוצרו ממנו 67,602 יחידות.

לגרסת הבסיס 156 כוחות סוס, האצה למאה קמ"ש ב-8.4 שניות ומהירות מקסימלית של 214 קמ"ש. לגרסה החזקה יותר 200 כוחות סוס, האצה למאה קמ"ש ב-7.5 שניות ומהירות מקסימלית של 231 קמ"ש.

לגרסה המתקדמת והחזקה יותר 270 כ"ס, האצה למאה קמ"ש ב-5.9 שניות ומהירות מקסימלית של 250 קמ"ש

## סדרות
* סדרה ראשונה - יוצרה בין השנים 2013–2010
* סדרה שנייה - יוצרה בין השנים 2015 - 2013

## גלריה

Peugeot RCZ rear-1 20100508.jpg | "פיג'ו RCZ"
Peugeot RCZ side 20100508.jpg | "פיג'ו RCZ"
Peugeot RCZ interior.jpg | "פיג'ו RCZ" - מבט לתא הנהג ולוח מחוונים
Peugeot RCZ a St Trond.jpg | "פיג'ו RCZ"
2014 Peugeot RCZ Sport THP 156 1.6 Front.jpg | "פיג'ו RCZ", שנת 2014
Peugeot RCZ Double Bubble.jpg | מאפיין בולט של ה-RCZ: העקמומיות הכפולה בגג ובחלון האחורי


## לקריאה נוספת
* "פיג'ו RCZ" (autoexpress.co.uk/peugeot/rcz/59385/best-coupe-peugeot-rcz)

## קישורים חיצוניים

## הערות שוליים

RCZ
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2009
קטגוריה:מכוניות צרפתיות
קטגוריה:כלי רכב המיוצרים באוסטריה
בת'רסט (ניו ברנזוויק)

**בת'רסט** (באנגלית: **Bathurst**) היא עיר הבירה של מחוז גלוסטר בפרובינציית ניו ברנזוויק שבקנדה.

## היסטוריה
עוד קודם להתיישבות האירופאית בפרובינציית ניו ברנזוויק, היה המקום של בת'רסט של היום מיושב על ידי השבט הילידי המקומי מיקמאק. ז'אק קרטייה היה האירופאי הראשון להגיע לאזור, בשנת 1534, וההתיישבות האירופאית באזור החלה לראשונה בתחילת המאה ה-17. האזור היה חלק מאקדיה ההיסטורית, והמתיישבים האקדים יישבו את החלק המערבי של העיר בת'רסט של היום. במשך המאה ה-18 הגיעו מתיישבים חדשים, צרפתים ובריטים, ובמשך המאה ה-19 בת'רסט התפתחה כמרכז הסחר האזורי.

## קישורים חיצוניים

* 
* 

## הערות שוליים

קטגוריה:ניו ברנזוויק: ערים
אנתוני איררדי

**אנתוני "טוני" ר. איררדי** (באנגלית: **Anthony "Tony" R. Ierardi**) הוא קצין בדימוס בדרגת לוטננט גנרל ששירת כראש אגף מבנה הכוח, משאבים והערכה במטות המשולבים.

## ביוגרפיה
איררדי נולד בפילדלפיה שבפנסילבניה. ב-1982 סיים תואר ראשון בניהול באוניברסיטת וושינגטון ולי שבוירג'יניה והתגייס לצבא ארצות הברית.

הוכשר כקצין שריון ושירת כמפקד מחלקה וסגן מפקד פלוגה בגדוד הראשון של רגימנט הפרשים העשירי בדיווייזית החי"ר הרביעית. לאחר קורס קציני שריון מתקדם שירת כמפקד מחלקה ובמטה מפקדת הגדוד השני של רגימנט הפרשים המשוריין השני בבמברג שבגרמניה המערבית. הוא השתתף עם הרגימנט במלחמת המפרץ. בשנים 1993–1994 שירת כקצין מבצעים בגדוד השני של רגימנט השריון ה-72 בדיוויזיית החי"ר השנייה המוצבת בקוריאה הדרומית. ב-1996 מונה לעוזר לענייני אמריקה הלטינית של מפקד פיקוד דרום וב-1997 לעוזרו של מפקד כוחות נאט"ו ומפקד פיקוד אירופה.

ביוני 1998 מונה למפקד הגדוד הראשון ברגימנט הפרשים השביעי ובהמשך שימש קצין מבצעים של דיוויזיית הפרשים הראשונה. לאחר לימודים במכללת המלחמה של הצי מונה ביוני 2002 למפקד החטיבה הראשון של דיוויזיית החי"ר השנייה בקוריאה הדרומית וביולי 2004 מונה לראש מטה הדיוויזיה.

בספטמבר 2005 מונה לראש מחלקת פיתוח יכולות במרכז שילוב היכולות של הצבא. בשנים 2006–2008 פיקד על כוח המשימה המשותף של מחלקת ההגנה של ארצות הברית ופיקוד צפון למלחמה בסחר בסמים ובטרור שמפקדתו בפורט בליס.

ביוני 2008 הוצב באפגניסטן כסגן מפקד לנושא תכנון בפיקוד העברת השליטה הביטחונית. בנובמבר 2009 מונה לכראש מחלקה באגף מבנה הכוח, משאבים והערכה של המטות המשולבים, במסגרת זו שימש מנהל קבוצת התכנון לפתרון בעיית מטעני הצד (IED) שבמשרד תת-מזכיר ההגנה. ביולי 2010 מונה לראש אגף מחלקת ניהול הכוח במטה צבא ארצות הברית. בדצמבר 2010 קודם לדרגת מייג'ור גנרל.

ביוני 2012 מונה למפקד דיוויזיית הפרשים הראשונה בפורט הוד, בתקופה שבה הקורפוס השלישי הוצב באפגניסטן שימש גם כמפקד בפועל של בסיס פורט הוד. במרץ 2014 מונה לסגן מפקד הקורפוס השלישי ושירת בתפקיד עד יולי אותה שנה. מיולי עד דצמבר 2014 שימש עוזר מיוחד למנהל מטה הצבא.

בדצמבר 2014 קודם לדרגת לוטננט גנרל ומונה לראש אגף מבנה הכוח, משאבים והערכה במטה צבא ארצות הברית. ב-2015 מונה לראש אגף מבנה הכוח, משאבים והערכה במטות המשולבים במקום מארק רמזי. הוא שירת בתפקיד עד אוגוסט 2019.

לאחר פרישתו מונה לראש מטה חברת Rebellion העוסקת בפיתוח תוכנה בתחום הביטחוני.

איררדי בעל תואר שני בלימודי אמריקה הלטינית מאוניברסיטת ג'ורג'טאון, בוגר המכללה לפיקוד ומטה של צבא מקסיקו (Escuela Superior de Guerr), בעל תואר שני בלימודי ביטחון לאומי ממכללת המלחמה של הצי. נשוי לאנג'לה ואב לשניים.

## קישורים חיצוניים

* ביוגרפיה באתר בית הנבחרים של ארצות הברית
* ביוגרפיה באתר האוניברסיטה לביטחון לאומי

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי דיוויזיית הפרשים הראשונה
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
עונת 1967/1968 בפוטבול ליג

**עונת 1967/1968** הייתה העונה ה-69 של הפוטבול ליג שהיא הייתה הליגה האנגלית הבכירה בכדורגל העונה החלה ב-19 באוגוסט 1967 והסתיימה ב-21 במאי 1968. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.  

הליגה הבכירה כללה 22 קבוצות. וולברהמפטון וונדררס וקובנטרי סיטי (בפעם הראשונה בתולדות המועדון). היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

מנצ'סטר סיטי זכתה באליפות בפעם השנייה בתולדות המועדון.

בסוף העונה לליגת משנה ירדו שפילד יונייטד ופולהאם. במקומן לליגה הבכירה עלו איפסוויץ' טאון וקווינס פארק ריינג'רס (בפעם הראשונה בתולדות המועדון).

## כדורגלנים מצטיינים
רון דייוויס מסאות'המפטון כבש 37 שערים וזכה בתואר מלך השערים לצד ג'ורג' בסט ממנצ'סטר יונייטד. לרון דייוויס זו הייתה הזכייה השנייה ברציפות.

ג'ורג' בסט ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1967
קטגוריה:תחרויות כדורגל ב-1968
קטגוריה:עונות בפוטבול ליג
קטגוריה:1967 בממלכה המאוחדת
קטגוריה:1968 בממלכה המאוחדת
צ'ארלס גרהארט

**צ'ארלס האנטר גרהארט** (באנגלית: **Charles Hunter Gerhardt** ; 6 ביוני 1895 – 12 באוקטובר 1976) היה מייג'ור גנרל בצבא ארצות הברית, אשר פיקד על הדיוויזיה ה-29 בחזית מערב אירופה במלחמת העולם השנייה, ובכלל זה בחוף אומהה במהלך הנחיתה בנורמנדי.

## ביוגרפיה
### ראשית חייו
גרהארט נולד ב-6 ביוני 1895 בטנסי לקצין קבע בצבא ארצות הברית, שסיים לבסוף בדרגת בריגדיר גנרל. בשנת 1913 החל גרהארט את לימודיו בווסט פוינט, ובשנת 1917 הוסמך כלוטננט משנה זמן קצר לאחר כניסת ארצות הברית למלחמת העולם הראשונה. בין חבריו שסיימו עמו היו מת'יו רידג'וויי, מארק קלארק, ג'וזף לוטון קולינס, ארנסט הרמון, נורמן קוטה, לורנס קייזר, פרדריק אוגוסטוס אירווינג, ברייאנט מור, וויליאם קלי הריסון, ועוד רבים אחרים שהגיעו לתפקידי פיקוד בכירים במהלך מלחמת העולם השנייה ולאחריה.

### קריירה צבאית
בתחילה שירת גרהארט ביחידת פרשים בטקסס, ולאחר מכן לחם בחזית המערבית במסגרת הדיוויזיה ה-89.

לאחר המלחמה מילא גרהארט תפקידים שונים בצבא, ובשנת 1932 נבחר לשופט באירועי הרכיבה במשחקים האולימפיים שהתקיימו בלוס אנג'לס.

### מלחמת העולם השנייה
בזמן המתקפה היפנית על פרל הארבור היה גרהארט מפקד חטיבת הפרשים ה-56, ובאוגוסט 1942 מונה למפקד הראשון של הדיוויזיה ה-91 שהייתה אחראית על אימון הטירונים לצבא. ביולי 1943 מונה גרהארט למפקד הדיוויזיה ה-29 שהוצבה בדרום-מערב אנגליה לקראת הפלישה לנורמנדי.

גרהארט היה מפקד קפדן שהקפיד מאוד על המשמעת, ומסופר עליו שגער בחייל שהשליך קליפת תפוז על הקרקע במהלך הלחימה בחוף אומהה. גרהארט פיקד על הדיוויזיה ה-29 החל מהנחיתה בחוף אומהה, ועד לסיום מלחמת העולם השנייה. שיעור הנפגעים בדיוויזיה היה גבוה מאוד, ובמהלך הלחימה ספגה הדיוויזיה 20,600 הרוגים, פצועים ושבויים. כמו כן נחשב גרהארט למפקד רופף מבחינה מוסרית, משום שפתח בית בושת לחיילי הדיוויזיה ברן, עד שהורה עומר בראדלי לסגור אותו.

### לאחר המלחמה
לאחר המלחמה הורד גרהארט לדרגת קולונל, בעקבות שיעור האבדות הגבוה שספגה הדיוויזיה, ועקב העמדה המוסרית הרופפת שלו. גרהארט שימש כנספח ההגנה של ארצות הברית בברזיל ובתפקיד בפורט מיד, מרילנד, ובשנת 1948 פרש מהצבא בדרגת מייג'ור גנרל.

ב-9 באוקטובר 1976 מת גרהארט בביתו, ונקבר בבית הקברות הלאומי ארלינגטון.

## קישורים חיצוניים

* צ'ארלס גרהארט
* 

## הערות שוליים

קטגוריה:אמריקאים ילידי טנסי
קטגוריה:אישים הקבורים בבית הקברות הלאומי ארלינגטון
קטגוריה:קצינים אמריקאים במלחמת העולם הראשונה
קטגוריה:מעוטרי כוכב הכסף
קטגוריה:אמריקאים מעוטרי אות לגיון ההצטיינות
קטגוריה:גנרלים אמריקאים במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:נספחים צבאיים אמריקאים
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1895
קטגוריה:אמריקאים שנפטרו ב-1976
נלה הנסיכה האבירה

**נלה הנסיכה האבירה** (באנגלית: **Nella the Princess Knight**) היא סדרת אנימציה אירית-אמריקאית שנוצרה על ידי כריסטין ריקי. הסדרה החלה את שידוריה בארצות הברית ב-6 בפברואר 2017 ובישראל ב-7 במאי 2017.

הסדרה חודשה לעונה שנייה ב-24 במאי 2017.

בישראל העונה השנייה לא שודרה עד סופה כמו בארצות הברית, אז לכן היא הסתיימה בישראל ב-13 במאי 2020.

## עלילה
נלה היא נסיכה הרפתקנית בת 8 הנלחמת כדי להציל את נתיני ממלכתה. בדרך היא מסתייעת בחברה הטוב ביותר, טרינקט, חד קרן מדבר ובעל חיבה לאופנה.

## דמויות ומדבבים

## שידור

## פרקים
### עונה 1

### עונה 2

## קישורים חיצוניים

## הערות שוליים

קטגוריה:סדרות הנפשה
קטגוריה:סדרות הנפשה אמריקאיות

קטגוריה:תוכניות טלוויזיה שעלו לשידור בשנות ה-2010
קטגוריה:ניקלודיאון: תוכניות וסדרות
קטגוריה:ניק ג'וניור: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2017
קטגוריה:ניק ג'וניור: תוכניות רכש
פרס גלובוס הזהב לשיר המקורי הטוב ביותר

ממוזער|ימין|גביע גלובוס הזהב
**[[פרס גלובוס הזהב]] לשיר המקורי הטוב ביותר** הוענק לראשונה בשנת 1962 ומוענק מדי שנה מאז 1965 על ידי איגוד העיתונאים הזרים בהוליווד. הפרס מוענק לכותבי השירים של שיר שנכתב במיוחד עבור סרט. המבצעים של השיר אינם נכללים ברשימת הקרדיטים, אלא אם כן הם כתבו את השיר.

## זוכים ומועמדים
* שירים שזכו בפרס אוסקר לשיר המקורי הטוב ביותר מסומנים ב-**†**.
* שירים שהיו מועמדים בפרס אוסקר לשיר המקורי הטוב ביותר מסומנים ב-*****.

## ראו גם
* פרס אוסקר לשיר המקורי הטוב ביותר

## קישורים חיצוניים

* 

## הערות שוליים

*
קטגוריה:פרס גלובוס הזהב
גלובוס הזהב
Hear Them Calling

"**Hear Them Calling**" (בעברית: "**שומעת אותם קוראים**") הוא השיר שייצג את איסלנד באירוויזיון 2016. השיר בוצע על ידי גרטה סלומה. השיר שנבחר ב-Söngvakeppnin 2016 שהוא הקדם האיסלנדי המסורתי נכתב והולחן על ידי גרטה סלומה. בתחרות עצמה השיר הגיע למקום ה-14 בחצי הגמר ולא עלה למרות כל התחזיות של מעריצי האירוויזיון.

## מיקומי שיא

## קישורים חיצוניים

* 

## הערות שוליים

קטגוריה:שירי אירוויזיון 2016
קטגוריה:שירי איסלנד באירוויזיון
בשביל אהבתה

**בשביל אהבתה** הוא שיר של הזמרת דיקלה, אשר יצא במסגרת מיזם 929 - תנ"ך ביחד. הוא נכתב על ידי מאיר גולדברג והולחן על ידי דיקלה ויפתח שחף. השיר נוצר בהשראת ספר שמואל ועוסק בסיפורה של מיכל שניתנה לפלטיאל בן ליש אחרי שהובטחה לדוד. אחרי מותו של שאול תבע אותה דוד בחזרה לעצמו ולקח אותה מפלטיאל שהלך אחריה כשהוא ממרר בבכי. 929 ושיר הוא פרויקט מבית מיזם 929 שמטרתו להנגיש את הטקסט התנכי לקהל רחב בהקשרים תרבותיים ואקטואליים. המיזם ייסד שיטת קריאה משותפת של פרק ביום ויזם אתר עשיר המחבר את התנ"ך לעולמות תוכן רבים. המיזם תומך בפרויקטים תרבותיים ובראשם 929 ושיר.

## וידאו קליפ
הווידאו קליפ מתחיל כאשר רואים אישה באולם של הצגות, בזמן שהכול מצולם בשחור לבן. לאחר מכן ניתן לראות את דיקלה מתחילה לשיר את מילות השיר כשהיא נמצאת בחדר אפור, ותוך כדי אנשים אשר בונים תפאורה על הבמה שבמרכז המקום. לאחר מכן האישה שהופיעה בהתחלה מטפסת על חבל ועושה פעלולים רבים ברחבי האולם. בין לבין ניתן לראות את השחקנים של ההצגה כשהם נמצאים בחדר שבו הם מתאפרים, מחליפים תלבושות, מסתרקים ומסדרים את עצמם ככל הנראה לקראת ההופעה שלהם. בשיר ניתן לראות רמיזות לאהבה ותשוקה. לאחר מכן ניתן לראות את האישה ביחד עם בן אדם בזמן שהם תלויים בחבל ברחבי האולם ותוך כדי עושים פעלולים באוויר ומתאמנים לקראת ההופעה האמיתית ככל הנראה. מדי פעם ניתן לראות אנשים בתוך חדר כשכל קירותיו משובצים בריבועים. בקליפ דיקלה לא מרבה להופיע. נכון ל-2018, הקליפ צבר קרוב ל-300 אלף צפיות.

## קישורים חיצוניים

* 
* איריס קול, דיקלה על הדואט עם שלמה ארצי: "מסתבר שהוא כתב את השיר במיוחד בשבילי", באתר 103fm, 12 בינואר 2016
* 
* הליקון, דיקלה – בשביל אהבתה – שיר חדש מתוך פרויקט 929 ושיר, באתר מיוזיק הליקון, 11 בינואר 2016

קטגוריה:שירי דיקלה
קטגוריה:שירים בעברית
קטגוריה:שירים המבוססים על התנ"ך
קטגוריה:שירים על כאב לב
Popular (שיר של אריק סעדה)

**Popular** (בעברית: **פופולרי**) הוא השיר שייצג את שוודיה באירוויזיון 2011. השיר נכתב והולחן על ידי פרידריק קמפה, בוצע על ידי אריק סעדה. השיר נבחר במלודיפסטיבלן, הקדם-אירוויזיון השוודי המסורתי.

## מיקומים במצעדים

## קישורים חיצוניים

קטגוריה:שירי אירוויזיון 2011
קטגוריה:שירי שוודיה באירוויזיון
קטגוריה:שירי אריק סעדה
קטגוריה:שירי מלודיפסטיבלן
קטגוריה:סינגלים שהגיעו למקום הראשון בשוודיה
פיאט ברווטי

**פיאט ברווטי** (באיטלקית: **Fiat Brevetti**) היא מכונית משפחתית, בסגנון מכונית עידן פליז בתצורה טורפדו, מתוצרת קונצרן הרכב האיטלקי **[[פיאט]]** אשר יוצרה בין השנים 1905–1908.

סך הכול יוצרו 681 יחידות בדגמי טורפדו ולנדולט.

## קישורים חיצוניים

* 

קטגוריה:דגמי מכוניות שהושקו ב-1905
קטגוריה:מכוניות משפחתיות
קטגוריה:מכוניות לנדולט
ברווטי
קטגוריה:כלי רכב איטלקיים
The Reel Me

***The Reel Me*** (בעברית: **אני האמיתית**) הוא מיני-אלבום ואלבום וידאו של הזמרת האמריקאית ג'ניפר לופז. המיני אלבום יצא לאור ב-18 בנובמבר 2003, תחת חסותם של אפיק רקורדס. האלבום כולל את מיטב להיטיה של הזמרת מאלבומה הראשון *[[On the 6]]*, ועד לאלבומה, *[[This Is Me... Then]]*.

האלבום הגיע למקום ה-69 במצעד הבילבורד 200, למקום ה-84 במצעד האלבומים הצרפתי ולמקום ה-7 במצעד אלבומי הווידאו.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2003
קטגוריה:מיני-אלבומים מ-2003
קטגוריה:אלבומי ג'ניפר לופז
קטגוריה:אלבומי אוסף וידאו קליפים
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומי וידאו באנגלית
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי קורי רוני
קטגוריה:מיני-אלבומי חברת אפיק רקורדס
הדיוויזיה ה-352 (ורמאכט)

**הדיוויזיה ה-352** הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בנורמנדי, בקרב על הבליטה, ובקרבות בגרמניה.

## היסטוריה
### הדיוויזיה ה-352
הדיוויזיה הוקמה ב-5 בנובמבר 1943, והועמדה תחת פיקוד דיטריך קרייס. הדיוויזיה הוצבה בסן-לו שבצרפת, כחלק מהקורפוס ה-84 במסגרת הארמייה השביעית.

ב-6 ביוני 1944 הותקפה הדיוויזיה שהגנה על חוף אומהה, על ידי הדיוויזיות האמריקניות ה-1 וה-29 שנחתו בחוף כחלק מהפלישה לנורמנדי. אולם על אף שגרמה לאמריקנים אבדות כבדות, ספגה הדיוויזיה הרבה נפגעים ובסופו של דבר נסוגה. הדיוויזיה המשיכה להילחם במהלך המערכה בנורמנדי, אולם ב-30 ביולי פורקה הדיוויזיה עקב האבדות הרבות שספגה.

### דיוויזיית הפולקסגרנדיר ה-352
ב-21 בספטמבר 1944 הוקמה הדיוויזיה מחדש כדיוויזיית פולקסגרנדיר, על בסיס שרידי הדיוויזיה ה-352 ועל בסיס **דיוויזיית הפולקסגרנדיר ה-581** שהוקמה ב-21 באוגוסט. הדיוויזיה הועמדה תחת פיקוד אברהרד פון שוקמן, והוצבה כעתודת ה-OB West. בדצמבר אותה שנה לחמה הדיוויזיה בקרב על הבליטה כחלק מהקורפוס ה-85 במסגרת הארמייה השביעית, ולאחר מכן לחמה בקרבות בגרמניה. הדיוויזיה ספגה אבדות כבדות, וב-14 באפריל 1945 התפצלה לקבוצות קרב, שאחת מהן התאחדה עם **הדיוויזיה ה-805**.

## מפקדים
### הדיוויזיה ה-352
* דיטריך קרייס (5 בנובמבר 1943 - 30 ביולי 1944)

### דיוויזיית הפולקסגרנדיר ה-352
* אברהרד פון שוקמן (21 בספטמבר 1944 - 6 באוקטובר 1944)
* אריק-אוטו שמידט (6 באוקטובר 1944 - 23 בדצמבר 1944)
* ריכרד בצינג (23 בדצמבר 1944 - 21 בפברואר 1945)
* רודולף פון אופן (21 בפברואר 1945 - 14 באפריל 1945)

## קישורים חיצוניים
* הדיוויזיה ה-352 באתר lexikon-der-wehrmacht
* דיוויזיית הפולקסגרנדיר ה-352 באתר lexikon-der-wehrmacht

352
קטגוריה:המערכה בנורמנדי
ארז עובד

**ארז עובד** (באנגלית: **Erez Oved**; נולד ב-9 בדצמבר 1993 בירושלים) הוא שחקן ואמן ישראלי.

## ביוגרפיה
ארז גדל בירושלים ולמד בתיכון לאומנויות בירושלים במגמת תיאטרון. 

בשנת 2012 התגייס ושירת כמפקד בהכשרות בצבא ההגנה לישראל. 

בשנת 2018 למד משחק במסלול התלת שנתי במכללת סמינר הקיבוצים.

## קריירה
בשנת 2017 שיחק בתפקיד ראשי בסדרת הטלוויזיה "כבודו" את דמותו של שי, יצירתם של רוני ניניו ושלמה משיח, שעלתה לשידור בשידורי YES בתחילת 2017.

בשנת 2019 שיחק בסרט הקצר של יוסי מדווד שאורכו 17 דקות "ירח שועלים" בתפקיד דניאל.

בשנת 2023 חלק ניכר מהעשייה של ארז התעסקה בדמות בדיונית בשם "יעקב לוי" המשוחקת בעיקר בטיקטוק, הדמות מציגה אדם חרדי שיצא מהארון ובחלק מהסרטונים אפשר לראות את המשפחה החרדית של יעקב שמקבלת אותו כהומו ואוהבת אותו כמו שהוא. הדמות נותנת השראה לאנשים מהקהילה הגאה וחרדים שמפחדים לצאת מהארון שחוששים שלא יקבלו אותם.

בשנת 2024 שיחק עובד בסרט "כיסופים" של קרן נחמד בתפקיד שושן, אחד מבני הגרעין.

## ספר
* **מהסוף להתחלה**, ספרי ניב (הוצאה עצמית), 2022.

## חיים אישיים
עובד גרוש ומגדיר עצמו כפאנסקסואל/ביסקסואל.

## קישורים חיצוניים

* 

* דף שחקן, באתר רודיקה אלקלעי
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי בית הספר למשחק של סמינר הקיבוצים
קטגוריה:ביסקסואלים ישראלים
קטגוריה:שחקנים להט"בים ישראלים
קטגוריה:ישראלים שנולדו ב-1993
יחסי ברוניי–ישראל

**יחסי ברוניי–ישראל** מתייחסים ליחסים הדיפלומטיים בין אומת ברוניי, משכן השלום לבין מדינת ישראל. בין שתי המדינות לא מתקיימים יחסים דיפלומטיים כלל, בעוד ברוניי אינה מאשרת כניסה לבעלי דרכון ישראלי.
בשנות ה-90 של המאה ה-20 ברוניי כוננה לראשונה יחסים עם אש"ף.

## היסטוריה
כמדינה מוסלמית, ברוניי לא כוננה יחסים דיפלומטיים עם מדינת ישראל, לאחר שזכתה לעצמאות מלאה בתחילת 1984. בניגוד לשאר המדינות המוסלמיות באסיה, ישראל לא עודדה את ברוניי לכונן עמה יחסים דיפלומטיים. בשנים שלאחר קבלת עצמאותה של ברוניי מהממלכה המאוחדת, העריכו בישראל כי ברוניי לא תנקוט אף לא צעד קטן לכינון יחסים כלשהם בין שתי המדינות לפני ששכנותיה, אינדונזיה ומלזיה יעשו כך.

ב-25 במאי 1994 ברוניי כיננה יחסים עם אש"ף. באותם ימים, ב-29 במאי נפגש שר החוץ וממלא מקום ראש הממשלה שמעון פרס עם שר החוץ של ברוניי, מוחמד בולקאיה בניו יורק לרגל העצרת הכללית של האומות המאוחדות.

בחודש נובמבר 1999 הגיע לביקור בישראל יועצו של סולטאן ברוניי, באגאיוקו באליק פאקולי, שכיהן כנשיא של חברת נפט גדולה בברוניי וכממונה על סוכנות ההשקעות הלאומית. הוא הגיע לישראל לאחר שהוזמן לפורום המנכ"לים הישראלי. על פי היועץ, הסולטאן שלח אותו לכונן יחסים כלכליים עם ישראל, מה שלא הניב פרי.

מתחילת המאה ה-21, לא ידוע על המשך כלשהו במגעים בין שתי המדינות.

## לקריאה נוספת
* משה יגר, **[[המסע הארוך לאסיה]]: פרק בתולדות הדיפלומטיה של ישראל**, הוצאת הספרים של אוניברסיטת חיפה, 2004

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ